

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** ՔԱՂԱՔԱՇԻՆՈՒԹՅԱՆ **ԿՈՄԻՏԵ**

ԳԼԽԱՎՈՐ ՔԱՐՏՈՒՂԱՐ

|  |  |
| --- | --- |
| 0010, ք.Երևան, Հանրապետության հրապարակ, Կառավարական տուն 3 [www.](http://www.)minurban.am, E-mail: info@minurban.am   | *--------------------------- N ---------------------------------------*  |

<<ՍՈՒՐԳԵՎ>> սահմանափակ

պատասխանատվությամբ ընկերության տնօրեն

պարոն Առաքել ԱԴԱՄՅԱՆԻՆ

էլ.փոստի հասցե՝ surgev.llc@mail.ru

ԾԱՆՈՒՑՈՒՄ

Պայմանագիրը միակողմանի (ամբողջությամբ) լուծելու մասին

ՀՀ քաղաքաշինության կոմիտեի և <<ԱՐՍԵՎ>> սահմանափակ պատասխանատվությամբ ընկերության միջև 2023 թվականի մայիսի 24-ին կնքվել է պետության կարիքների համար կապալային աշխատանքների կատարման պետական գնման N ՀՀՔԿ-ԲՄԱՇՁԲ-23/3 պայմանագիրը, որով նշված ընկերությունը պարտավորվել է կատարել ՀՀ Գեղարքունիքի մարզի առաջին ատյանի ընդհանուր իրավասության դատարանի Գավառի նստավայրի նոր վարչական շենքի կառուցման աշխատանքները:

ՀՀ քաղաքաշինության կոմիտեի և <<ՍՈՒՐԳԵՎ>> սահմանափակ պատասխանատվությամբ ընկերության միջև 2023 թվականի հուլիսի 6-ին կնքվել է պետության կարիքների համար ծառայությունների մատուցման պետական գնման N ՀՀՔԿ-ԳՀԽԾՁԲ-23/9 պայմանագիրը, որով նշված ընկերությունը ստանձնել է ՀՀ Գեղարքունիքի մարզի առաջին ատյանի ընդհանուր իրավասության դատարանի Գավառի նստավայրի նոր վարչական շենքի կառուցման աշխատանքների որակի տեխնիկական հսկողության խորհրդատվական ծառայության մատուցման պարտավորությունը:

«Գնումների մասին» օրենքով նախատեսված կարգով նշված օրենքի պահանջների կատարման նկատմամբ ՀՀ քաղաքաշինության կոմիտեում իրականացված հսկողության արդյունքում արձանագրվել է հետևյալը.

<<ԱՐՍԵՎ>> սահմանափակ պատասխանատվությամբ ընկերության հիսուն տոկոս մասնակիցն ու իրական շահառուն հանդիսանում է Առաքել Ադամյանը:

ՀՀ քաղաքաշինության կոմիտեիգնահատող հանձնաժողովի 2023 թվականի մայիսի 25-ի թիվ 1 որոշմամբ (ընթացակարգի ծածկագիր NՀՀՔԿ-ԳՀԽԾՁԲ-23/9) հաստատված գնանշման հարցման հայտարարության և հրավերի տեքստերը նույն օրը՝ 2023 թվականի մայիսի 25-ին, հրապարակվել են տեղեկագրում:

<<ՍՈՒՐԳԵՎ>> սահմանափակ պատասխանատվությամբ ընկերության կողմից 2023 թվականի հունիսի 1-ին armeps համակարգ մուտքագրած հայտի ուսումնասիրությամբ պարզվել է, որ այն ներկայացրել է ընկերության գործադիր մարմին (տնօրեն) հանդիսացող Առաքել Ադամյանը:

Վերոգրյալից հետևում է, որ Առաքել Ադամյանը, ով միաժամանակ հանդիսանում է <<ԱՐՍԵՎ>> սահմանափակ պատասխանատվությամբ ընկերության հիսուն տոկոս մասնակիցն ու իրական շահառուն, իրազեկ լինելով ՀՀ քաղաքաշինության կոմիտեի և <<ԱՐՍԵՎ>> սահմանափակ պատասխանատվությամբ ընկերության միջև 2023 թվականի մայիսի 24-ին կնքված պետության կարիքների համար կապալային աշխատանքների կատարման պետական գնման N ՀՀՔԿ-ԲՄԱՇՁԲ-23/3 պայմանագրին, հանդիսանալով <<ՍՈՒՐԳԵՎ>> սահմանափակ պատասխանատվությամբ ընկերության գործադիր մարմին (տնօրեն), 2023 թվականի հունիսի 1-ին armeps համակարգ մուտքագրել է հայտ՝ ապահովելով <<ՍՈՒՐԳԵՎ>> սահմանափակ պատասխանատվությամբ ընկերության մասնակցությունը NՀՀՔԿ-ԳՀԽԾՁԲ-23/9 ընթացակարգով կազմակերպված գնման գործընթացին և «Սահմանափակ պատասխանատվությամբ ընկերությունների մասին» օրենքի 43-րդ հոդվածի 3-րդ մասի «ա» կետի ուժով, առանց լիազորագրի, գործելով <<ՍՈՒՐԳԵՎ>> սահմանափակ պատասխանատվությամբ ընկերության անունից, 2023 թվականի հուլիսի 6-ին ՀՀ քաղաքաշինության կոմիտեի հետ կնքել է N ՀՀՔԿ-ԳՀԽԾՁԲ-23/9 պայմանագիրը:

Ուստի, ելնելով <<ԱՐՍԵՎ>> և <<ՍՈՒՐԳԵՎ>> սահմանափակ պատասխանատվությամբ ընկերությունների ընդհանուր տնտեսական շահերից, Առաքել Ադամյանը շահագրգիռ է եղել NՀՀՔԿ-ԳՀԽԾՁԲ-23/9 պայմանագրի կնքման հարցում:

ՀՀ կառավարության 2017 թվականի մայիսի 4-ի N 526-Ն որոշմամբ հաստատված <<Գնումների գործընթացի կազմակերպման>> կարգի (այսուհետ՝ Կարգ) 33-րդ կետի 8-րդ ենթակետի համաձայն՝ պայմանագրով (նախագծով) սահմանվում է նաև, որ այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում մինչև պայմանագրի կնքումը պայմանագրի կողմը ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար (….):

Կարգի 119-րդ կետի 3-րդ ենթակետի <<դ>> պարբերության համաձայն՝ գնումների հետ կապված հարաբերությունները կարգավորող Հայաստանի Հանրապետության օրենսդրության իմաստով ֆիզիկական անձի կարգավիճակ չունեցող մասնակիցները համարվում են փոխկապակցված, եթե նրանք գործել կամ գործում են համաձայնեցված՝ ելնելով ընդհանուր տնտեսական շահերից:

ՀՀ կառավարության 2009 թվականի հուլիսի 2-ի N 775-Ն որոշման N 1 հավելվածի9-րդ կետի համաձայն՝ շինարարություն իրականացնող կազմակերպությունները կամ անձինք չեն կարող կատարել իրենց կողմից իրականացվող շինարարական աշխատանքների նկատմամբ շինարարության որակի տեխնիկական հսկողության աշխատանքներ կամ ներգրավվել դրանցում:

Ելնելով վերոգրյալ իրավական և փաստական հանգամանքներից, ինչպես նաև ՀՀ կառավարության 2009 թվականի հուլիսի 2-ի N 775-Ն և 2017 թվականի մայիսի 4-ի N 526-Ն որոշումների նշված դրույթների բովանդակային վերլուծությունից, գալիս ենք այն հետևության, որ <<ՍՈՒՐԳԵՎ>> սահմանափակ պատասխանատվությամբ ընկերությանն ընտրված մասնակից ճանաչելու մասին որոշումը չի համապատասխանում ՀՀ կառավարության 2009 թվականի հուլիսի 2-ի N 775-Ն որոշման N 1 հավելվածի9-րդ կետի պահանջին, որպիսի հանգամանքը հիմք է հանդիսանում N ՀՀՔԿ-ԳՀԽԾՁԲ-23/9 պայմանագիրը միակողմանիորեն լուծելու համար:

Հաշվի առնելով վերոգրյալը՝ ՀՀ քաղաքաշինության կոմիտեի և <<ՍՈՒՐԳԵՎ>> սահմանափակ պատասխանատվությամբ ընկերության միջև 2023 թվականի հուլիսի 6-ին կնքված ՀՀ Գեղարքունիքի մարզի առաջին ատյանի ընդհանուր իրավասության դատարանի Գավառի նստավայրի նոր վարչական շենքի կառուցման աշխատանքների որակի տեխնիկական հսկողության խորհրդատվական ծառայության ձեռքբերման N ՀՀՔԿ-ԳՀԽԾՁԲ-23/9 պայմանագիրը 2024 թվականի ապրիլի 9-ից համարվում է լուծված:

Համաձայն Կարգի 33-րդ կետի 17-րդ ենթակետի՝ Պայմանագիրը միակողմանի լուծելու վերաբերյալ ծանուցումը 2024 թվականի ապրիլի 9-ին կհրապարակվի տեղեկագրում:

Ընկերության կողմից որպես պայմանագրով նախատեսված կանխավճարի տրամադրման շրջանակում պարտավորությունների պատշաճ կատարման ապահովում ներկայացված կանխավճարի բանկային երաշխիքը, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումների բանկային երաշխիքները, ինչպես նաև որակավորման և պայմանագրի ապահովումների միակողմանի հաստատված տուժանքի մասին համաձայնագրերը կից վճարման պահանջագրերի հետ միասին սահմանված կարգով կներկայացվեն Ընկերությանը սպասարկող բանկ՝ ՀՀ ֆինանսների նախարարության կենտրոնական գանձապետարանում Պատվիրատուի հաշվեհամարներին գումարները փոխանցելու նպատակով՝ համաձայն ներքոնշյալ աղյուսակի.

|  |  |
| --- | --- |
| Պայմանագրի ապահովում | Որակավորման ապահովում |
| Բանկային երաշխիքի գումար / ՀՀ դրամ | Տուժանքի գումար / ՀՀ դրամ | Երաշխիքի հաշվեհամար | Տուժանքիհաշվեհամար | Բանկային երաշխիքի գումար / ՀՀ դրամ | Տուժանքի գումար / ՀՀ դրամ | Երաշխիքի և տուժանքի հաշվեհամար |
| 646 000 | 2 075 423 | 900008000664 | 900005000758 | 970 000 | 3 112 134 | 900008000664 |
| Կանխավճարի ապահովում | 6 400 000 | - | 900005570115 |

Հրավերի 8.14-րդ կետի համաձայն՝ եթե լիազորված մարմնին որոշումը ներկայացնելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է հայտի, պայմանագրի և (կամ) որակավորան ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին (պատվիրատուի ղեկավարի որոշումը կայացվում է պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը):

Հիմք ընդունելով վերոգրյալը՝ Ընկերությունը չի ներառվի գնումների գործընթացին մասնակցելու իրավունք չունեցող մասնակիցների ցուցակում, եթե սահմանված ժամկետում վճարի պայմանագրի և որակավորման ապահովման գումարները:

Հարգանքով՝

պարտականությունները կատարող

ՀՀ ՔԿ ֆինանսատնտեսագիտական և հաշվապահական

հաշվառման վարչության պետ Հասմիկ Բաղինյան

 Հեռ: 011621822

Կատարող՝ գնումների կազմակերպման

բաժնի պետ՝ Արայիկ Մնացականյան

Հեռ: 011621722